השקה מיוחדת ושיתוף פעולה ראשון מסוגו של חברת גרמין עם תכנית הטלוויזיה הספורטיבית נינג'ה ישראל. במסגרת שיתוף הפעולה, שמקורו ביוזמה ישראלית של שני הצדדים, משיקה החברה את השעון הרשמי של נינג'ה ישראל, שיימכר במהדורה מוגבלת באתר החברה ובארבעת הפארקים הרשמיים של נינג'ה ישראל, שיפתחו במהלך השבוע הבא ויפעלו עד לסוף חודש אוגוסט, בתל אביב, ראשון לציון, חיפה וירושלים.
השעון, שפותח ויוצר במיוחד עבור עליית העונה השנייה בישראל, יעודד אורח חיים בריא בקרב ילדים, בני נוער ומבוגרים כאחד, עם מד צעדים מובנה, מד שריפת קלוריות, מעקב שינה, חיי סוללה ארוכים במיוחד – עד שנה של שימוש ללא צורך בהטענה, עמידות למים ועוד הרבה יותר.
אבישי פריז, מנכ"ל Ronlight Health, הנציגה הרשמית של גרמין בישראל: "נינג'ה ישראל היא תכנית טלוויזיה לכל המשפחה שמקדמת ערכים חשובים מאין כמותם, בראשם הישגיות ואורח חיים בריא לכולם, בכל גיל ובכל מקום. אני גאה ושמח על שיתוף הפעולה של גרמין עם מותג שכזה, על אחת כמה וכמה כשהכל התחיל כאן בישראל".
לצד השעון פותחה גם אפליקציה ייחודית שפותחה במטרה לעודד אורח חיים בריא, תוך שימוש בתגמול בדמות מטבעות על פעילות גופנית, אותם ניתן למשש באפליקציה עבור מגוון הטבות, רכישת מוצרים בהנחה, ועוד. שעון ספורט GARMIN NINJA זמין לרכישה בצבעים שחור וכחול, עם רצועת סיליקון איכותית המתאימה למשתמשים בכל הגילאים.